Íslenska kvennalandsliðið í knattspyrnu mætir Kýpur í undankeppni HM 2023 á morgun. Leikmenn eru brattir eftir sigur á Tékkum á föstudag.
Kýpur hefur fengið á sig 20 mörk í undankeppninni til þessa og tapað tveimur leikjum 8-0. Markmiðið hjá íslenska liðinu er að bæta við enn fleiri mörkum en liðið er vel stemmt eftir að hafa skorað fjögur mörk gegn Tékklandi á föstudag.
Þarna heyrðum við í Sveindísi Jane Jónsdóttur og Svövu Rós Guðmundsdóttur, leikmönnum íslenska liðsins. Leikurinn gegn Kýpur verður í beinni útsendingu á RÚV á morgun og hefst klukkan 18:45.
Hollendingurinn Max Verstappen færist nær heimsmeistaratitli ökuþóra eftir sigur í bandaríska kappakstri Formúlu 1 í gærkvöld. Helsti keppinautur hans, sjöfaldi heimsmeistarinn Lewis Hamilton, varð í öðru sæti og Sergio Perez í þriðja. Verstappen var á ráspól í Texas og Hamilton ræsti annar. Sá síðarnefndi náði hins vegar betri ræsingu og var kominn fyrir framan Hollendinginn eftir fyrstu beygju. Þá varð þetta spurning um keppnisáætlun og þar höfðu Verstappen og Red Bull betur. Á síðustu hringjunum reyndi Hamilton eins og hann gat að minnka bilið en komst þó aldrei nógu nálægt. Verstappen kom fyrstur í mark og nældi í 25 stig en nú munar tólf stigum á Verstappen og Hamilton í fyrsta og öðru sætinu þegar fimm keppnir eru eftir af tímabilinu. Verstappen er enn að bíða eftir sínum fyrsta heimsmeistaratitli en Hamilton getur bætt met Michael Schumacher og orðið einn sigursælasti ökuþór allra tíma takist honum að næla í áttunda heimsmeistaratitilinn.
Leikið var í fimmtu umferð úrvalsdeildar kvenna í körfubolta í gær. Keflavík og Valur áttust við í toppslag þar sem Keflavík vann stórsigur 84-64. Þrjú lið eru nú á toppi deildarinnar með 8 stig eftir fimm leiki, það eru Keflavík, Valur og Njarðvík. Alls fóru fjórir leikir fram í deildinni. Njarðvík vann Breiðablik 62-74, Haukar unnu stórsigur á Grindavík, 50-84, og eru með 6 stig eftir fjóra leiki og þá er Skallagrímur enn án stiga eftir tap fyrir Fjölni, 87-58.
Íslenska kvennalandsliðið í knattspyrnu er vel stemmt fyrir leikinn gegn Kýpur í undankeppni HM á morgun. Leikmenn liðsins segjast ætla að mæta í leikinn af miklum krafti og gefa allt í. 